S’obri el període de sol·licitud de les subvencions municipals per a material escolar del 2n cicle d’Infantil
Sin fecha

L’Ajuntament de Llíria convoca una nova edició del programa d’ajudes per a l’alumnat del segon cicle d’Educació Infantil per al curs 2018-2019, que ajudarà a finançar les despeses per a l’adquisició de material escolar.

Els beneficiaris d’estes ajudes, amb un valor d’entre 30 i 50 euros, hauran d’estar empadronats en el municipi. Com en edicions anteriors, es permetrà finançar part del cost del material escolar fungible adquirit en les papereries de la localitat. Queden excloses d’esta convocatòria els llibres de text i les motxilles, que no són objecte de la present subvenció.

El període de presentació de sol·licituds s’obri el pròxim 24 de setembre i estarà obert fins al 23 d’octubre. La tramitació de sol·licituds es podrà realitzar de manera presencial a l’Oficina d’Atenció Ciutadana de l’Ajuntament de Llíria, i, també, de forma telemàtica a través de la seu electrònica municipal.

Les bases de la convocatòria estan ja disponibles en el tauler d’anuncis de la web municipal.